Izolacija je izgleda učinila svoje pa je tako jedan gospodin podigao šator kraj kuće i iselio se, kaže ne može više sa ženom

Zbog pandemije koja je paralizirala cijeli svijet svjedočimo uistinu raznim i neobičnim situacijama - od napuštenih trgovačkih centara, praznih ulica, pustih i zatvorenih kafića...

No, svi oni pozivi i molbe ostani doma rezultirali su time da neki bračni parovi jednostavno više ne mogu podnijeti zajedničku izolaciju.

Sadržaj se nastavlja...

Kako nam javlja jedan čitatelj njegov je susjed u braku već tridesetak godina, a sa ženom živi skladno. Barem je tako mislio dok su se mogli kretati i otići tijekom dana svatko svojim putem.

Čitatelj nas ujedno moli i da točan naziv sela (riječ je o mjestu u blizini Osijeka) ostane tajna kako bi on sačuvao dobrosusjedske odnose.

No, ovaj je gospodin iz dugoga i skladnoga braka odlučio se malo maknuti u vlastiti mir pa je pokraj vlastite kuće podigao šator, ispred postavio "terasu", jer više nije mogao izdržati sa ženom u kući. Kako nam čitatelj još prenosi njegov je susjed ponovno sretan i otkako je u šatoru u izvrsnim je odnosima sa ženom.

"Susjed je već nekoliko dana u svome šatoru. Ispred je stavio stol, stolice, dođe mu u goste povremno naš drugi susjed, popiju koju rakijicu. Baš sam ga i ja posjetio pa kaže da je sad super sa ženom. Bilo mu više dosadilo, kaže previše je to od 0 do 24." - napisao nam je, između ostaloga, naš čitatelj. Inače riječ je o zaposlenoj osobi, a koji je zbog trenutne situacije primoran biti kod kuće.

Nadamo se skorom kraju ove pandemije kako bi se sačuvali živci i brakovi bez napuštanja vlastitoga doma.